Simadalsfjorden

Simadalsfjorden er en fjordarm av Eidfjorden i Eidfjord kommune i Hordaland. Simadalsfjorden er også den innerste delen av Hardangerfjorden. Den er fire kilometer lang, og går østover fra innløpet mellom Blurnes og Eikenes og inn til fjordbotnen i Simadalen.

Fjorden er omgitt av høye og bratte fjell opp til 1500 moh. I fjellsida nord for fjordbotnen ligger fjellgården Kjeåsen. I fjellet under Kjeåsen ligger Sima kraftverk, som munner ut i fjorden.  Fv103 går langs sørsida av fjorden og videre opp Simadalen.

Referanser 

Fjorder i Hardanger
Eidfjords geografi